
	BIRŠTONO SAVIVALDYBĖS AdministraCIJOS

DIREKTORIUS

	


ĮSAKYMAS
DĖL TERITORIJŲ PLANAVIMO PROCESO INICIJAVIMO
2017 m. liepos 26 d. Nr. AV-253
  Birštonas

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo 6 straipsnio 3 dalimi ir 24 straipsnio 5 dalimi, pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo tvirtinimo“, 9 ir 10 punktais bei Kompleksinio teritorijų planavimo dokumentų rengimo taisyklėmis, patvirtintomis Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, Birštono kurorto bendrojo plano sprendinių korektūra, patvirtinta Birštono savivaldybės tarybos 2010 m. sausio 29 d. sprendimu Nr. TS-13, atsižvelgdamas į 2017 m. liepos 24 d. Evaldo Domarko pasiūlymą: 

1. P r i t a r i u planavimo iniciatorių pateiktam pasiūlymui inicijuoti kvartalo, apimančio teritoriją tarp N. Silvanavičiaus, Prienų g. ir Kalupio upės (1 priedas), esančios Birštono sav., Birštono m., planavimo procesą ir detaliojo plano rengimą. Planuojamos teritorijos plotas apie 45 000 ha.
2. N u r o d a u, kad planavimo iniciatorius – Evaldas Domarkas.
3. P a v e d u Birštono savivaldybės administracijos Architektūros ir kraštotvarkos skyriui užtikrinti šio įsakymo ir Sutarties viešinimą Teritorijų planavimo įstatymo 31 straipsnio 4 dalyje nustatyta tvarka.
4. P a v e d u Birštono savivaldybės administracijos Bendrojo skyriaus vyriausiajam informatikos specialistui įsakymą paskelbti Birštono savivaldybės administracijos interneto tinklapyje (www.birstonas.lt).
Šis įsakymas gali būti skundžiamas Kauno apygardos administraciniam teismui (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo Nr. VIII-1029 nustatyta tvarka per vieną mėnesį nuo jo paskelbimo dienos.

